Lav et referat af nedenstående tekst:

Tekst:
6-årige Jens Fogh og hans familie er snart kommet i bund med tyve poser perler. For den seneste tid har Jens og hans forældre produceret perleplader med kyllingemotiv i massevis. Det startede med par stykker, der blev hængt op hos bedsteforældrene, som Jens ikke kan se på grund af covid-19. Han håbede, at de små påskekyllinger i haven kunne gøre dem i godt humør. Og det virkede. Derfra greb det om sig. - Jeg tror, vi har lavet mellem 300 og 500 styks. Først var det blandt naboer, og så tog det til. Nu hænger de over det meste af Biersted, fortæller hans mor Majbritt Fogh. Alle kender Jens Til at starte med gik Jens og Majbritt Fogh tidligt om morgenen ud for at hænge kyllingerne op, men folk opdagede alligevel hurtigt, at det var lille Jens og hans mor, der var på spil. - Vi kan godt fornemme, at folk er blevet glade for det. De råber "hej" til Jens - også folk vi ikke kender. Det er da lidt skægt. Vi har ikke selv gjort opmærksom på det, og alle ved det, siger Majbritt Fogh. Når man laver så mange perleplader, skulle man tro, det var blevet en pligt. Men det er ikke tilfældet, fortæller Majbritt Fogh. - Vi laver bare lidt her og der. Måske laver vi to kyllinger, mens vi spiser morgenmad, andre laver vi, mens vi ser tegnefilm og hygger, fortæller hun.

Referat:
En fjer blev hurtigt til fem høns - og nu flere hundrede. 6-årige Jens laver kyllinge-perleplader til hele byen for at pynte op til påske - og for at sprede lidt glæde.